CELEX: 32021R1219
Language: sk
Date: 2021-07-26 00:00:00
Title: Vykonávacie nariadenie Komisie (EÚ) 2021/1219 z 26. júla 2021, ktorým sa mení vykonávacie nariadenie (EÚ) 2021/128, ktorým sa stanovuje čistý zostatok vyčlenený na výdavky EPZF

27.7.2021   
               
               
                  SK
               
               
                  Úradný vestník Európskej únie
               
               
                  L 267/14
               
            
         VYKONÁVACIE NARIADENIE KOMISIE (EÚ) 2021/1219
         z 26. júla 2021,
         ktorým sa mení vykonávacie nariadenie (EÚ) 2021/128, ktorým sa stanovuje čistý zostatok vyčlenený na výdavky EPZF
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 16 ods. 2,
         keďže:
         
                     (1)
                  
                  
                     Vo vykonávacom nariadení Komisie (EÚ) 2021/128 (2) sa stanovuje čistý zostatok vyčlenený na výdavky Európskeho poľnohospodárskeho záručného fondu (EPZF), ako aj sumy vyčlenené na rozpočtové roky 2021 až 2027 pre Európsky poľnohospodársky fond pre rozvoj vidieka (EPFRV) v súlade s článkom 7 ods. 2 a článkom 14 nariadenia Európskeho parlamentu a Rady (EÚ) č. 1307/2013 (3).
                  
               
                     (2)
                  
                  
                     V súlade s článkom 16 ods. 1 nariadenia (EÚ) č. 1306/2013 má ročný strop výdavkov EPZF na roky 2021 až 2027 zodpovedať maximálnym sumám určeným pre čiastkový strop výdavkov súvisiacich s trhom a priamymi platbami, ktoré sú stanovené v prílohe I k nariadeniu Rady (EÚ, Euratom) 2020/2093 (4).
                  
               
                     (3)
                  
                  
                     V súlade s článkom 11 ods. 6 štvrtým pododsekom nariadenia (EÚ) č. 1307/2013 niekoľko členských štátov Komisiu informovalo o svojom rozhodnutí, pokiaľ ide o zníženie sumy priamych platieb podľa článku 11 ods. 1 uvedeného nariadenia a výsledný odhadovaný výsledok zníženia na kalendárny rok 2021. Podľa článku 7 ods. 2 uvedeného nariadenia sa má odhadovaný výsledok zníženia platieb sprístupniť ako podpora Únie financovaná z EPFRV.
                  
               
                     (4)
                  
                  
                     V súlade s článkom 14 ods. 1 siedmym pododsekom nariadenia (EÚ) č. 1307/2013 niekoľko členských štátov Komisiu informovalo o svojom rozhodnutí sprístupniť v rozpočtovom roku 2022 ako dodatočnú podporu z EPFRV určitý percentuálny podiel svojho ročného vnútroštátneho stropu pre priame platby na kalendárny rok 2021.
                  
               
                     (5)
                  
                  
                     V súlade s článkom 14 ods. 2 siedmym pododsekom nariadenia (EÚ) č. 1307/2013 niekoľko členských štátov Komisiu informovalo o svojom rozhodnutí sprístupniť ako priame platby na kalendárny rok 2021 určitý percentuálny podiel podpory, ktorá sa má financovať z EPFRV v rozpočtovom roku 2022.
                  
               
                     (6)
                  
                  
                     Následne došlo prostredníctvom delegovaného nariadenia Komisie (EÚ) 2021/1017 (5) k úprave príslušných vnútroštátnych stropov stanovených v prílohách II a III k nariadeniu (EÚ) č. 1307/2013.
                  
               
                     (7)
                  
                  
                     V súlade s článkom 2 ods. 1 nariadenia Rady (EÚ, Euratom) 2020/2093 sa má čiastkový strop pre výdavky súvisiace s trhom a priame platby viacročného finančného rámca stanoveného v prílohe I k uvedenému nariadeniu upraviť v rámci technických úprav stanovených v článku 4 uvedeného nariadenia po presunoch medzi EPFRV a priamymi platbami.
                  
               
                     (8)
                  
                  
                     Preto je potrebné upraviť čistý zostatok, ktorý je k dispozícii na výdavky EPZF, tak, ako sa stanovuje v nariadení (EÚ) 2021/128. V záujme jasnosti by sa sumy, ktoré sa majú vyčleniť pre EPFRV, mali tiež zverejniť.
                  
               
                     (9)
                  
                  
                     Vykonávacie nariadenie (EÚ) 2021/128 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Príloha k vykonávaciemu nariadeniu (EÚ) 2021/128 sa nahrádza textom v prílohe k tomuto nariadeniu.
         
         
            Článok 2
            Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 26. júla 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 347, 20.12.2013, s. 549.
         
            (2)  Vykonávacie nariadenie Komisie (EÚ) 2021/128 z 3. februára 2021, ktorým sa stanovuje čistý zostatok vyčlenený na výdavky EPZF(Ú. v. EÚ L 40, 4.2.2021, s. 8).
         
            (3)  Nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (Ú. v. EÚ L 347, 20.12.2013, s. 608).
         
            (4)  Nariadenie Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027 (Ú. v. EÚ L 433 I, 22.12.2020, s. 11).
         
            (5)  Delegované nariadenie Komisie (EÚ) 2021/1017 z 15. apríla 2021, ktorým sa mení príloha I k nariadeniu Európskeho parlamentu a Rady (EÚ) č. 1305/2013 a prílohy II a III k nariadeniu Európskeho parlamentu a Rady (EÚ) č. 1307/2013 (Ú. v. EÚ L 224, 24.6.2021, s. 1).
      
      
         
            PRÍLOHA
            
                        (v mil. EUR)
                     
                  
                        Rozpočtový rok
                     
                     
                        Sumy vyčlenené pre EPFRV
                     
                     
                        Sumy presunuté z EPFRV
                     
                     
                        Čistý zostatok vyčlenený na výdavky EPZF
                     
                  
                        Článok 14 ods. 1 nariadenia (EÚ) č. 1307/2013
                     
                     
                        Článok 7 ods. 2 nariadenia (EÚ) č. 1307/2013
                     
                     
                        Článok 14 ods. 2 nariadenia (EÚ) č. 1307/2013
                     
                  
                        2021
                     
                     
                        1 099,539 
                     
                     
                        58,165 
                     
                     
                        600,658 
                     
                     
                        40 367,954 
                     
                  
                        2022
                     
                     
                        1 086,292 
                     
                     
                        57,919 
                     
                     
                        525,400 
                     
                     
                        40 638,189 
                     
                  
                        2023
                     
                     
                         
                     
                     
                         
                     
                     
                         
                     
                     
                        41 518,000 
                     
                  
                        2024
                     
                     
                         
                     
                     
                         
                     
                     
                         
                     
                     
                        41 649,000 
                     
                  
                        2025
                     
                     
                         
                     
                     
                         
                     
                     
                         
                     
                     
                        41 782,000 
                     
                  
                        2026
                     
                     
                         
                     
                     
                         
                     
                     
                         
                     
                     
                        41 913,000 
                     
                  
                        2027
                     
                     
                         
                     
                     
                         
                     
                     
                         
                     
                     
                        42 047,000